**ΕΡΓΑΣΙΕΣ ΓΙΑ Β’ ΚΑΙ Γ’ ΓΥΜΝΑΣΙΟΥ**

1. Να συντάξετε ένα “ημερολόγιο καραντίνας” · σ’ αυτό να καταγράψετε τις σκέψεις και τα συναισθήματα που σας γεννιούνται αυτές τις μέρες του αυτοεγκλεισμού που βιώνετε, είτε θετικά είτε αρνητικά, καθώς και τους γενικούς σας προβληματισμούς. Επιπροσθέτως, να γράψετε τί θέλετε να κάνετε την πρώτη μέρα της επιστροφής στην κανονικότητα του “έξω κόσμου”.
2. Να γράψετε μηνύματα-σλόγκαν επιγραμματικά σχετικά με την πρωτόγνωρη εμπειρία του εγκλεισμού λόγω πανδημίας.
3. Να συλλέξετε γελοιογραφικό υλικό και βιντεάκια σχετικά με τον κορωνοϊό και την καραντίνα.
4. Να διαβάσετε ένα από τα πασχαλινά διηγήματα του Παπαδιαμάντη που υπάρχουν στο αναρτημένο link «Ανοιχτή Βιβλιοθήκη» στην ιστοσελίδα του σχολείου και να γράψετε : α) είτε μια περίληψη, δίνοντας ένα διαφορετικό τέλος, β) είτε έναν χαρακτηρισμό των προσώπων του διηγήματος, γ) μια άλλη επιλογή είναι να “διαβάσετε” τις σκέψεις κάποιου ήρωα και να τις καταγράψετε. (Κάντε οτιδήποτε σας εκφράζει και σας αποφορτίζει ψυχολογικά, ενισχύοντας τη θετική και δημιουργική σας διάθεση!)